
Ar gael yn rsc.li/4eTsBEt 
Cemeg feintiol: canllawiau i athrawon
Mae’r adnodd hwn yn rhan o gyfres Adolygu fy nysgu y Gymdeithas Gemeg Frenhinol. Mae cymorth ychwanegol i fynd i’r afael â chamsyniadau a fydd yn cael eu canfod wrth ddefnyddio’r taflenni gwaith hyn ar gael yn rsc.li/3mm0IeW.
Mae’r taflenni gwaith hyn yn asesu cynnwys o’r manylebau 11–14 ac 14–16. Gellir eu defnyddio i adnabod bylchau yng ngwybodaeth y dysgwyr a'u camsyniadau ar ôl cwblhau’r rhan honno o’r cwricwlwm. 
Mae’r taflenni gwaith Cemeg Feintiol yn ymdrin â’r pynciau canlynol:
atomau a moleciwlau
elfennau a chyfansoddion
adweithyddion a chynhyrchion mewn hafaliad cemegol
fformiwla gemegol syml
deddf cadwraeth màs
ysgrifennu hafaliadau geiriau syml
ysgrifennu hafaliadau symbolau cytbwys syml
cyfrifo màs adweithydd neu gynnyrch mewn adwaith cemegol gan wybod yr holl fasau eraill sy’n adweithio.  
Os bydd y dysgwyr yn ateb cwestiynau am y pynciau hyn yn llwyddiannus, gallant roi cynnig ar y cwestiynau estyn. Mae’r rhain yn cynnwys:
defnyddio’r Tabl cyfnodol i ganfod masau atomig cymharol elfennau a enwir
cyfrifo màs fformiwla cymharol.
[bookmark: _Hlk117767521]Lefel 1 ([image: Star with solid fill]) – taflen waith wedi’i sgaffaldio lle bydd y dysgwyr yn dewis geiriau o restr i gwblhau brawddegau. Lefel 2 ([image: Star with solid fill][image: Star with solid fill]) – taflen waith wedi’i sgaffaldio’n rhannol lle bydd y dysgwyr yn cwblhau brawddegau. Lefel 3 ([image: Star with solid fill][image: Star with solid fill][image: Star with solid fill]) – taflen waith heb ei sgaffaldio lle mae’r rhan fwyaf o’r tasgau’n golygu ateb cwestiynau gyda chyn lleied â phosibl o awgrymiadau. 
Gellir defnyddio’r taflenni gwaith mewn sawl ffordd:
fel asesiad o wybodaeth y dysgwyr ar ddechrau neu ar ddiwedd cyfnod o addysgu – mae modd cyfateb lefel y daflen waith â gallu’r dysgwyr
fel asesiad o wybodaeth yn ystod cyfnod o addysgu ar ôl i’r dysgwyr gwblhau’r adran berthnasol o’r fanyleb
fel adnodd adolygu cyn yr arholiad perthnasol
fel ymarfer gloywi ar gyfer athrawon neu bobl nad ydynt yn arbenigo yn y pwnc.
Mae hi hefyd yn bosibl cynyddu lefel y taflenni gwaith a ddefnyddir, wrth i’r dysgwyr symud ymlaen drwy’r cwricwlwm.


Mae’r dudalen ‘Beth ydw i’n ei ddeall?’ yn gyffredin i bob lefel o’r daflen waith a gellir ei defnyddio i adnabod meysydd sydd angen sylw’r dosbarth cyfan ac fel dangosydd i’r dysgwyr i helpu i arwain eu gwaith adolygu.
Mae’r Canllawiau i athrawon yn rhoi atebion enghreifftiol ar gyfer pob lefel a chanllawiau ar gamsyniadau dysgwyr. Gall y dysgwyr ddefnyddio’r atebion enghreifftiol i hunanasesu neu i asesu eu cyd-ddysgwyr.
[bookmark: _Hlk117783408]Atebion
Cemeg feintiol: gwirio gwybodaeth
[bookmark: _Hlk121402646]wedi’i sgaffaldio/wedi’i sgaffaldio’n rhannol/heb ei sgaffaldio

Canllawiau: Mae dewis o labeli ar gael yma. Gall y dysgwyr labelu unrhyw un o’r tri sylwedd fel moleciwl a naill ai ocsigen neu hydrogen fel elfen. Bydd y dysgwyr mwy galluog yn adnabod bod dewisiadau eraill ar gael. Camddealltwriaeth cyffredin yw meddwl bod pob moleciwl yn gyfansoddyn a bod pob elfen yn cynnwys atomau heb eu cyfuno. Gall defnyddio pecynnau modelau moleciwlaidd helpu i gyfnerthu syniadau.


wedi’i sgaffaldio/wedi’i sgaffaldio’n rhannol
Mae’r diagram yng nghwestiwn 1.1 yn dangos hafaliad sy’n crynhoi adwaith. 
Mae’r cynhyrchion ar ochr dde’r saeth. Mae’r adweithyddion ar ochr chwith y saeth. Yr adweithyddion yw carbon ac ocsigen. 
Heb ei sgaffaldio 
ochr chwith
ochr dde
Canllawiau: Mae angen i’r dysgwyr gofio bod adweithyddion ar y chwith a bod cynhyrchion ar y dde. Gall defnyddio’r geiriau hyn bob dydd helpu’r dysgwyr i ddiddwytho pryd dylid eu defnyddio yma.
wedi’i sgaffaldio/wedi’i sgaffaldio’n rhannol
Fformiwla’r atom carbon yw C. Fformiwla’r moleciwl ocsigen yw O2. Fformiwla’r moleciwl carbon deuocsid yw CO2. Mae’r ddau adweithydd yn elfennau sy'n cynnwys dim ond un math o atom. Mae’r cynnyrch yn gyfansoddyn, sy’n sylwedd sydd wedi cael ei wneud o ddau (neu ragor) gwahanol fath o atom wedi’u bondio â’i gilydd. 
Heb ei sgaffaldio
carbon ac ocsigen
carbon deuocsid
un
dau neu ragor
Canllawiau: Efallai bydd angen cyfnerthu defnyddio is-nodau mewn fformiwlâu, gan ei bod yn dod yn arferiad peidio â’u defnyddio, er enghraifft O2. Mae angen i’r dysgwyr sylweddoli bod cyfansoddyn yn gallu cynnwys mwy na dau fath o atom ac fel arfer yn cynnwys mwy na dau fath o atom.


wedi’i sgaffaldio/wedi’i sgaffaldio’n rhannol/heb ei sgaffaldio 
Yn ystod adwaith cemegol, nid yw atomau yn cael eu creu na’u dinistrio. Yn hytrach, mae’r atomau’n cael eu had-drefnu i ffurfio sylwedd newydd. Mae hyn yn golygu y bydd màs y cynhyrchion yr un fath â chyfanswm màs yr adweithyddion. 
Yn yr enghraifft hon, mae un atom carbon a dau atom ocsigen ar ddwy ochr y saeth. Mae’r hafaliad yn gytbwys ac yn dangos bod y màs yn cael ei gadw. Mae cyfanswm y màs yn aros yr un fath yn ystod adwaith cemegol. Dyma ddeddf cadwraeth màs.
Canllawiau: Gellir defnyddio pecynnau modelau moleciwlaidd i gyfnerthu’r syniadau hyn. Gall y dysgwyr ddefnyddio’r modelau i wneud yr adweithyddion, ac yna eu had-drefnu i wneud y cynnyrch, fel yn yr hafaliad. 
Mae’r cwestiwn yn rhagdybio cynnyrch o 100%, sydd byth yn digwydd mewn gwirionedd. Efallai y bydd rhai dysgwyr yn ymwybodol o hyn. Fodd bynnag, gellir sôn wrth y dysgwyr bod cyfanswm y màs bob amser yn aros yr un fath. 
Efallai y bydd gwrthdaro â rhai crefyddau am greu mater. 
Efallai y bydd angen delio â hyn mewn ffordd sensitif.


Cemeg feintiol: profi fy hun
wedi’i sgaffaldio/wedi’i sgaffaldio’n rhannol/heb ei sgaffaldio 
Mae dau atom hydrogen ac un atom ocsigen mewn un moleciwl dŵr. 
Canllawiau:  Mae angen i’r dysgwyr ddeall sut mae defnyddio is-nodau mewn fformiwla gemegol. Dim ond i’r atom yn union cyn y 2 y mae’r is-nod 2 yn berthnasol. Mae hyn yn gallu achosi dryswch pan fydd rhifau mawr yn cael eu defnyddio ar ddechrau fformiwla mewn hafaliad, er enghraifft 2NH3. Yma, mae 2 yn dyblu’r fformiwla gyfan. 
wedi’i sgaffaldio/wedi’i sgaffaldio’n rhannol/heb ei sgaffaldio 
hydrogen + ocsigen → dŵr
Canllawiau: Mae hwn yn hafaliad geiriau cymharol syml ac mae sawl cliw mewn cwestiynau blaenorol. Efallai y bydd y dysgwyr yn sylwi bod rhai ffynonellau’n dal i ddefnyddio ‘=’ yn lle ‘→’. Efallai y bydd angen cyfnerthu defnyddio saeth.
wedi’i sgaffaldio/wedi’i sgaffaldio’n rhannol/heb ei sgaffaldio
H2
Canllawiau: Os na fydd y dysgwyr yn darllen y cwestiwn yn iawn, efallai y byddant yn colli’r gair ‘moleciwl’ ac yn ysgrifennu H. Mae angen i’r dysgwyr ddangos y 2 yn glir fel is-nod. Bydd llawer yn ei ysgrifennu hanner ffordd rhwng is-nod a rhif mawr. 
wedi’i sgaffaldio/wedi’i sgaffaldio’n rhannol
O2
Canllawiau: Edrychwch ar gwestiwn 2.3.
Heb ei sgaffaldio 
2H2 + O2 → 2H2O
Canllawiau: Mae defnyddio rhifau mawr ac is-nodau’n achosi problemau i lawer o ddysgwyr. Mae defnyddio cynrychioliad diagramatig fel sy’n cael ei wneud yng nghwestiwn 1.1, neu fodelau moleciwlaidd, yn gallu helpu’r dysgwyr i ddelweddu’r hafaliad. Mae ysgrifennu’r rhifau ar gyfer pob math o atom o dan y fformiwlâu yn ddefnyddiol i rai dysgwyr.
wedi’i sgaffaldio/wedi’i sgaffaldio’n rhannol 
2H2 + O2 → H2O
Canllawiau: Edrychwch ar gwestiwn 2.4, heb ei sgaffaldio.
Heb ei sgaffaldio 
Yn ystod adwaith cemegol, bydd atomau dim ond yn cael eu had-drefnu; does dim modd eu colli, ac ni fydd rhai newydd yn cael eu gwneud.
Canllawiau: Bydd llawer o ddysgwyr yn ei chael hi’n anodd cyfleu’r syniadau hyn mewn geiriau, er eu bod yn deall y cysyniad. Efallai y bydd angen awgrymiadau. Efallai y bydd rhai dysgwyr yn ymwybodol bod atomau newydd yn cael eu gwneud yn y sêr. Mae’r rhain yn adweithiau niwclear pan fydd niwclysau dau atom llai yn ymdoddi i greu atom newydd. Yn ystod adwaith cemegol bydd electronau dim ond yn cael eu had-drefnu mewn atomau. 
Efallai y bydd gwrthdaro crefyddol â’r syniad o greu mater, a bydd angen delio â hynny mewn ffordd sensitif. 
wedi’i sgaffaldio/wedi’i sgaffaldio’n rhannol 
Yn ystod adwaith cemegol, bydd atomau dim ond yn cael eu had-drefnu; does dim modd eu dinistrio, ac ni fydd rhai newydd yn cael eu gwneud.
Canllawiau: Efallai y bydd gwrthdaro crefyddol â’r syniad o greu mater, a bydd angen delio â hynny mewn ffordd sensitif. 
Heb ei sgaffaldio 
CH4 + 2O2 → CO2 + 2H2O
Canllawiau: Edrychwch ar gwestiwn 2.5, heb ei sgaffaldio.
wedi’i sgaffaldio/wedi’i sgaffaldio’n rhannol/heb ei sgaffaldio 
4 g + 32 g = 36 g
Canllawiau: Dyma symiau sy’n adweithio yn y cwestiwn hwn. Efallai y bydd y dysgwyr yn dysgu sut mae cyfrifo’r rhain yn eu TGAU neu gwrs cyfatebol. Efallai y bydd rhai dysgwyr yn sylweddoli nad yw niferoedd mympwyol o adweithyddion o reidrwydd yn adweithio yn union. 
Er enghraifft, ni fydd 4 g o hydrogen yn adweithio ag 8 g o ocsigen i roi 12 g o ddŵr oherwydd nad oes digon o ocsigen i’r hydrogen adweithio ag ef.


wedi’i sgaffaldio/wedi’i sgaffaldio’n rhannol/heb ei sgaffaldio
20 kg + 160 kg = 180 kg
Canllawiau: Edrychwch ar gwestiwn 2.7.
wedi’i sgaffaldio/wedi’i sgaffaldio’n rhannol
54 g – 48 g = 6 g
Canllawiau: Edrychwch ar gwestiwn 2.7.
Heb ei sgaffaldio 
8 proton
Canllawiau: Mae angen i’r dysgwyr wybod bod y rhif atomig yn hafal i nifer y protonau neu electronau mewn un atom o elfen. Mae’r rhifau atomig ar gael yn eu Tabl cyfnodol. Bydd rhai yn drysu rhwng yr wybodaeth a roddir gan rif atomig â’r wybodaeth a roddir gan ei fàs atomig cymharol. 
wedi’i sgaffaldio/wedi’i sgaffaldio’n rhannol
28 g + 22 g = 50 g
Canllawiau: Edrychwch ar gwestiwn 2.7.
Heb ei sgaffaldio 
8 niwtron
Canllawiau: Mae angen i’r dysgwyr wybod bod nifer y niwtronau mewn atom 
= rhif màs – rhif atomig. Ar gyfer ocsigen, mae hyn yn 16 – 8 = 8. 


[bookmark: _Hlk118884818]Cemeg feintiol: teimlo’n hyderus? 
wedi’i sgaffaldio/wedi’i sgaffaldio’n rhannol/heb ei sgaffaldio 
	Elfen
	Symbol
	Màs atomig cymharol

	hydrogen
	H
	1

	ocsigen
	O
	16

	clorin
	Cl
	35.5

	carbon
	C
	12

	nitrogen
	N
	14

	haearn
	Fe
	56

	sodiwm
	Na
	23

	magnesiwm
	Mg
	24

	copr
	Cu
	63.5

	sylffwr
	S
	32



Canllawiau: Mae hwn yn ymarfer eithaf syml, ar yr amod bod y dysgwyr yn gwybod pa rifau sy’n rhifau atomig a pha rai sy’n werthoedd màs atomig cymharol. Mae gan y rhan fwyaf o Dablau cyfnodol allwedd sy’n helpu’r dysgwyr i adnabod y rhifau.


wedi’i sgaffaldio/wedi’i sgaffaldio’n rhannol/heb ei sgaffaldio 
	Enw’r cyfansoddyn
	Fformiwla gemegol
	Cyfrifiad
	Màs fformiwla cymharol

	dŵr
	H2O
	(2 × H) + (1 × O)
(2 × 1) + (1 × 16)
	18

	sodiwm clorid (halen)
	NaCl
	(1 × Na) + (1 × Cl)
23 + 35.5
	58.5

	carbon deuocsid
	CO2
	(1 × C) + (2 × O)
12 + (2 x 16)
	44

	methan
	CH4
	(1 × C) + (4 × H)
12 + (4 × 1)
	16

	amonia
	NH3
	(1 × N) + (3 × H)
14 + (3 × 1)
	17

	copr sylffad
	CuSO4
	(1 × Cu) + (1 × S) + (4 × O)
63.5 + 32 + (4 × 16)
	159.5

	glwcos
	C6H12O6
	(6 × C) + (12 × H) + (6 × O)
(6 × 12) + (12 × 1) + (6 × 16)
	180

	sodiwm carbonad
	Na2CO3
	(2 × Na) + (1 × C) + (3 × O)
(2 × 23) + 12 + (3 × 16)
	106

	magnesiwm hydrocsid
	Mg(OH)2
	(1 × Mg) + (2 × O) + (2 × H)
= (1 × 24) + (2 × 16) + (2 × 1)
	58

	amoniwm sylffad
	(NH4)2SO4
	(2 × N) + (8 × H) + (1 × S) + (4 × O)
(2 × 14) + (8 × 1) + 32 + (4 × 16)
	132



Canllawiau: Mae angen i’r dysgwyr ddeall sut mae defnyddio is-nodau mewn fformiwlâu cemegol er mwyn diddwytho’r cyfrifiad cywir. Rhaid cael sgiliau cyfrifiant syml, gan gynnwys defnyddio bachau. Efallai y bydd y dysgwyr sy’n defnyddio cyfrifianellau yn cael trafferth adio rhifau mewn bachau, naill ai gyda chyfrifianellau safonol neu wyddonol.
Yn yr enghraifft a roddir ar gyfer magnesiwm hydrocsid, gwnewch yn siŵr bod y dysgwyr yn sylweddoli bod yr ‘O’ yn cynrychioli’r symbol ar gyfer ocsigen a dim y rhif sero. 

